मुंबई:35 फीट गहरे ड्रेनेज लाइन में उतरे बाप-बेटे की करंट लगने से मौत news in hindi
मुंबई:35 फीट गहरे ड्रेनेज लाइन में उतरे बाप-बेटे की करंट लगने से मौत
प्रेषित समय :16:06:50 PM / Fri, Aug 31st, 2018
मुंबई. ठाणे से सटे भिवंडी के अवचित पाड़ा इलाके में 35 फीट गहरे ड्रेनेज लाइन में उतरने से बाप-बेटे की मौत हो गई. घटना की जानकारी मिलते ही दमकल और पुलिस प्रशासन ने दोनों की लाशें बाहर निकाली.
भिवंडी के अवचित पाड़ा इलाके में भैंसों के तबेले में इस्तेमाल होने वाले पानी के लिए तबेले के सामने से ही शहर के ड्रेनेज लाइन के नीचे बिछाए गए पानी के पंप को ठीक करने के लिए सीवर चैंबर में पहले बेटा उतरा, जिसका नाम रमेश चंद्रकांत और उम्र 19 साल थी. काफी देर तक जब वह बाहर नहीं निकला तो उसके पिता चंद्रकांत जय राम राठौड़ जिनकी उम्र 52 साल वह भी ड्रेनेज में अपने बेटे को ढूंढने के लिए नीचे उतरा, लेकिन काफी देर तक जब बाप-बेटे बाहर नहीं आए तो इस घटना की जानकारी स्थानिय लोगों ने दमकल के अधिकारियों को दी.
घटनास्थल पर दमकल के अधिकारी और पुलिस प्रशासन पहुंचकर चेंबर के अंदर से काफी देर बाद बाप-बेटे को बाहर निकाला और भिवंडी के इंदिरा गांधी अस्पताल पहुंचाया, लेकिन जब तक यह लोग अस्पताल पहुंचते बाप-बेटे की मौत हो चुकी थी. चश्मदीदों के मुताबिक ड्रेनेज के नीचे तबेला मालिक ने इनलीगल तरीके से वाटर पंप फिट कर रखा था, जिससे यह पानी को खींचकर तबेले में इस्तेमाल किया करता था.
आज सुबह जब मोटर से पानी नहीं आ रहा था, तब मालिक ने पहले रमेश को कहा चेंबर में उतरने के लिए कि पानी क्यों नहीं आ रहा है? लेकिन काफी देर तक जब रमेश बाहर नहीं निकला तो चेंबर के अंदर पिता उसको ढूंढने के लिए उतरे, वह भी जैसे नीचे उतरे काफी देर तक बाहर नहीं निकले. उसके बाद हो-हल्ला होने के बाद लोगों ने बताया कि दोनों बाप-बेटे को करंट लगने की वजह से उनकी मौत हुई है. अब यह पूरा जांच का विषय है कि तबेला मालिक ने ट्रेनी चेंबर में इल्लीगल तरीके से वाटर पंप क्यों फिट कर रखा था?